เพื่อนค่ะแม่ แสตมป์ แฟร์เท็กซ์ เปิดตัวเพื่อนชายคนสนิท
เนื่องด้วยวันที่ 11 ก.พ. ถือเป็นวันสำคัญของสากลที่เรียกว่า Make A Friend Day ซึ่งเป็นวันที่ทำให้เรานึกถึงความสำคัญของการมี เพื่อน เพราะมนุษย์เป็นสัตว์สังคม แต่ด้วยภาระหน้าที่บางครั้งทำให้ห่างเหินเพื่อนเก่า และหลงลืมที่จะสร้างมิตรภาพกับเพื่อนใหม่ๆ วันนี้จึงเป็นวันที่เตือนใจให้เราหันกลับมาระลึกถึง เพื่อน อีกครั้ง,วันที่ 11 ก.พ.62 สำหรับแชมป์โลกวัน ซูเปอร์ ซีรีส์ คิกบ็อกซิ่งหญิงอย่าง แสตมป์ แฟร์เท็กซ์ เจ้าของวลีเด็ด ความสวยเป็นรอง ความสตรองเกินร้อย นักชกน่ารัก ที่กำลังเป็นขวัญใจแฟนกีฬาศิลปะการต่อสู้ทั่วโลก เปิดใจเนื่องในวัน Make A Friend Day ถึงเพื่อนที่เธอสนิทที่สุดในเวลานี้คือเพื่อนร่วมค่ายอย่าง ครบสูตร แฟร์เท็กซ์,รู้จัก ครบสูตร ตั้งแต่เริ่มมาอยู่ที่แฟร์เท็กซ์ได้เกือบสองปีแล้วค่ะ เรารุ่นเดียวกัน เรียนที่เดียวกัน ห้องเดียวกัน ช่วงแรกๆ มาอยู่ใหม่ๆ ไม่รู้ต้องไปยังไง ครบสูตรก็จะพาขึ้นรถสองแถวไปโรงเรียน พอหนูเอารถมอเตอร์ไซค์มาจากระยอง เวลาไปโรงเรียนก็ไปด้วยกัน ครบสูตร เป็นคนขี่หนูเป็นคนซ้อน กลับจากโรงเรียนก็มาอยู่ค่าย เจอกันทั้งวัน ก็เลยทำให้เราได้คุยกันบ่อย ทั้งเรื่องงานและเรื่องการบ้าน,นักชกสาวเล่าต่อว่า แรกๆ ก็มีคนเข้าใจผิดคิดว่าทั้งคู่เป็นแฟนกัน แต่ แสตมป์ ยืนยันหนักแน่นว่า ความรู้สึกและความสนิทสนมของทั้งคู่มันเกินกว่าคำว่าแฟนแล้ว,ครบสูตร เป็นคนนิสัยดีร่าเริงและชอบอำชอบแกล้ง เราคุยกับเขาได้ทุกเรื่องและเขาก็มาปรึกษาเรื่องผู้หญิงบ้าง ช่วงไหนที่เราไม่มีตังค์ ก็จะผลัดกันเลี้ยงข้าวเลี้ยงขนม ช่วยเหลือกันเรื่องเงินตลอดค่ะ จริงๆ ก็ไม่ถึงขนาดไม่มีเงิน เพียงแต่เรามีส่วนที่เก็บไว้และส่วนที่เอาออกมาใช้เราใช้อย่างจำกัด ถ้าเงินหมดก็ใช้แค่นั้น เพื่อนก็จะช่วยเหลือเรา แต่เราไม่เคยยืมตังค์กันนะคะ แต่จะซื้อเป็นของกินให้กันมากกว่า,ขณะนี้ แสตมป์ แฟร์เท็กซ์ และเพื่อนสนิท ใกล้จะสำเร็จการศึกษาชั้น ปวส.2 สาขาการตลาด จากวิทยาลัยเทคโนโลยีพัทยาพณิชยการ (PBAC) และกำลังหารือเพื่อหาที่เรียนต่อ และชักชวนไปเรียนที่เดียวกัน นี่ล่ะคือข้อดีของการมี เพื่อนที่ดี,ส่วนเรื่องการขึ้นสังเวียนนั้น แสตมป์ แฟร์เท็กซ์ แชมป์โลกวัน ซูเปอร์ ซีรี่ส์ คิกบ็อกซิ่งหญิง กำลังมีคิวขึ้นชิงเข็มขัดอีกเส้นในประเภทมวยไทย ในรายการ ONE: CALL TO GREATNESS วันศุกร์ที่ 22 ก.พ.นี้ ที่ประเทศสิงคโปร์ แฟนๆ ติดตามความเคลื่อนไหวได้ทางเฟซบุ๊กและอินสตาแกรม ONE Championship พร้อมดาวน์โหลด ONE Super App เพื่อรับชมการถ่ายทอดสดไฟต์นี้ได้ทางมือถือ.
เนื่องด้วยวันที่ 11 ก.พ. ถือเป็นวันสำคัญของสากลที่เรียกว่า Make A Friend Day ซึ่งเป็นวันที่ทำให้เรานึกถึงความสำคัญของการมี เพื่อน
วัน แชมเปียนชิพ,วัน ซูเปอร์ ซีรีส์,คิกบ็อกซิ่ง,แสตมป์ แฟร์เท็กซ์,ครบสูตร แฟร์เท็กซ์